దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
రోహిత్‌కి రూ.కోటి.. కుంబ్లేకి 48లక్షలు
రూ. 25 లక్షలకి మించి చేసిన చెల్లింపు వివరాలను వెబ్‌సైట్‌లో గురువారం పొందుపరిచింది.
TNN | Updated:
Jul 20, 2017, 06:56PM IST
భారత క్రికెట్ నియంత్రణ మండలి ( బీసీసీఐ )&zwnj;లో ఆర్థికపరమైన పారదర్శకత కోసం బోర్డు తాజాగా జూన్&zwnj;కి సంబంధించి చెల్లింపు వివరాలను అధికారికంగా బహిర్గతం చేసింది. రూ. 25 లక్షలకి మించి చేసిన చెల్లింపు వివరాలను వెబ్&zwnj;సైట్&zwnj;లో గురువారం పొందుపరిచింది. మాజీ కోచ్ అనిల్ కుంబ్లే , ఓపెనర్ రోహిత్ శర్మ, టెస్టు జట్టు వైస్ కెప్టెన్ అజింక్య రహానె, స్పిన్నర్ రవిచంద్రన్ అశ్విన్&zwnj;కి సంబంధించిన బకాయిలను తాజాగా బోర్డు చెల్లించింది. అయితే.. ఈ జాబితాలో కెప్టెన్ విరాట్ కోహ్లి పేరు లేకపోవడం విశేషం.
ఛాంపియన్స్ ట్రోఫీ ముగిసిన అనంతరం ప్రధాన కోచ్ పదవికి రాజీనామా చేసిన అనిల్ కుంబ్లేకి.. గత మార్చి బకాయిల కింద రూ. 48.75లక్షలను బోర్డు చెల్లించింది. అతని ఏడాది మొత్తం జీతం రూ. 6.25 కోట్లు. అలాగే రోహిత్ శర్మ, రహానె 2015-2016&zwnj;లో విదేశీ పర్యటనలకి సంబంధించి వరుసగా రూ.1.12 కోట్లు, రూ. 1.10 కోట్లను అందజేసింది. వివిధ సిరీస్ మ్యాచ్&zwnj;లు ఆడినందుకు అశ్విన్ (రూ.1.01కోట్లు), మనీశ్ పాండే (రూ. 29 లక్షలు), సురేశ్ రైనా (రూ.32 లక్షలు), అమిత్ మిశ్రా (రూ.42లక్షలు), భువనేశ్వర్ కుమార్ (రూ.67 లక్షలు), ఉమేశ్ యాదవ్ (రూ.83లక్షలు), కేఎల్ రాహుల్ (రూ.42 లక్షలు) బకాయిలను బోర్డు చెల్లించినట్లు వెబ్&zwnj;సైట్&zwnj;లో పేర్కొంది.